
Comisia pentru Buget,

Finanţe şi Bănci
Bucureşti, 4.06.2014 

PLx.256 /2014
  BIROULUI  PERMANENT 

                                                                    AL

CAMEREI  DEPUTAŢILOR

Vă înaintăm, alăturat, raportul asupra Propunerii legislative pentru completarea și modificarea art.42 din Legea nr.571/2003 privind Codul Fiscal,                                         trimis spre dezbatere în fond, cu adresa nr. PL-x 256/2014, înregistrat sub nr.4c-2/283/26.05.2014, Camera Deputaţilor fiind Cameră decizională. 
În raport cu obiectul şi conţinutul său, propunerea legislativă face parte din categoria legilor  ordinare.
PREŞEDINTE
Gheorghe – Eugen NICOLĂESCU
Parlamentul  României

	Comisia pentru buget,

finanțe și bănci


	                        Bucureşti, 4.06.2014
                           PL-x 256/2014
                                                                                             


RAPORT 
asupra Propunerii legislative pentru completarea și modificarea art.42 

din Legea nr.571/2003 privind Codul Fiscal
În conformitate cu prevederile art. 95 din Regulamentul Camerei Deputaţilor, republicat, Comisia pentru buget finanțe și bănci a fost sesizată spre dezbatere în fond,  cu Propunerea legislativă pentru completarea și modificarea art.42 din Legea nr.571/2003 privind Codul Fiscal, trimisă cu adresa nr. PL-x 256/2014, înregistrată sub nr. 4c-2/283/06.05.2014.

Conform prevederilor art. 75 alin. (1) și (3) din Constituţia României, republicată, şi ale art.92 alin. (8) pct.1 din Regulamentul Camerei Deputaţilor, republicat, Camera Deputaţilor este prima Cameră sesizată.
Consiliul Legislativ a avizat favorabil propunerea legislativă, cu observații și propuneri.
Comisia pentru învăţământ, ştiinţă, tineret şi sport a avizat negativ propunerea legislativă.
În raport cu obiectul şi conţinutul său, iniţiativa legislativă face parte din categoria legilor ordinare.
Propunerea legislativă supusă dezbaterii are ca obiect de reglementare completarea art.42 din Legea nr.571/2003 privind Codul Fiscal, cu modificările şi completările ulterioare, cu o nouă literă, lit. y), în sensul includerii veniturilor din drepturile de autor obţinute de către elevi şi studenţi în cadrul competiţiilor interne şi internaţionale sau a participării la diverse evenimente de profil, inclusiv elevi şi studenţi nerezidenţi în cadrul competiţiilor desfăşurate în România, în categoria veniturilor neimpozabile.
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat propunerea legislativă menţionată mai sus, în şedinţa din 3 iunie 2014.

Din totalul de 34 de membri ai Comisiei pentru buget, finanţe şi bănci au fost prezenţi la dezbateri 32 deputaţi.
La dezbaterea acestei propuneri legislative, conform articolelor 54 și 55 din Regulamentul Camerei Deputaților, republicat, a fost prezent, în calitate de invitat, domnul  Ion Ghizdeanu – secretar de stat la Ministerul Finanţelor Publice.

În urma examinării propunerii legislative și a opiniilor exprimate, membrii Comisiei au hotărât, cu unanimitatea deputaților prezenți la dezbateri, să supună plenului Camerei Deputaţilor respingerea  propunerii legislative pentru completarea și modificarea art.42 din Legea nr.571/2003 privind Codul Fiscal, deoarece inițiativa legislativă nu reglementează condițiile în care elevii și studenții pot să obțină venituri din drepturi de autor în cadrul competițiilor interne și internaționale. 

Totodată, propunerea legislativă nu respectă prevederile art.13 din Legea responsabilităţii fiscal-bugetare nr. 69/2010, cu modificările şi completările ulterioare, conform cărora în cazurile în care se fac propuneri de acte normative care conduc la diminuarea veniturilor bugetare, se va elabora fişa financiară potrivit prevederilor art.15 din Legea nr,500/2002 privind finanţele publice, cu modificările şi completările ulterioare.
                       PREŞEDINTE                                             SECRETAR                     

     Gheorghe – Eugen NICOLĂESCU                        Mihai-Aurel DONŢU


Șef serviciu, Giorgiana Ene
Consilier parlamentar, Luminița Ana Ghiorghiu

